JURAT QUARTMETRATGES 2018 – Quartmetratges
Aquesta edició, el Jurat de Quartmetratges està integrat per tres professionals del món del audiovisual: Áurea Ortiz Villeta, Teresa Cebrián i Nacho Ruipérez.
Es professora d’Història de l’art de la Universitat de València i tècnica de la Filmoteca de València. Els seus temes de recerca, desenvolupats en publicacions, seminaris i exposicions, inclouen la relació del cinema i les arts i la construcció cultural de la imatge de les dones, tema tractat en diversos articles publicats per l’IVAC en els monogràfics dedicats a La caza, El extraño viaje o Calle mayor, en seminaris i publicacions com Per què diuen cinema de dones quan volen dir cinema? (MuVIM) o exposicions com a Fotografies de noces: testimoniatge públic d’una història íntima (Museu d’Etnologia València). Autora dels llibres La pintura en el cine: Cuestiones de representación visual (amb Mª Jesús Piqueras) i Del castillo al plató. 50 miradas de cine sobre la Edad Media (amb J. V. García Marsilla), a més de nombrosos articles en revistes especialitzades en art o cinema i obres col·lectives. Forma part de l’equip dels programes Café con vistas de Ràdio Klara i Laboratorio de Investigación de Series en Podium Podcast i escriu una columna setmanal sobre sèries de televisió en CulturPlaza. Ha organitzat cicles de cinema i tallers sobre drets humans i mitjans de comunicació i forma part de la junta directiva de València Acull.
Productora i Gestora Cultural. Master en Gestió de la Producció Audiovisual per la Universitat de València. Experta en desenvolupament de projectes audiovisuals.
Amb una àmplia experiència en l’organització d’esdeveniments culturals i en el sector audiovisual. Ha coordinat festivals de cinema, treballat en planificació i desenvolupament en RTVV i organitzat esdeveniments internacionals per a la Fundació per a la Recerca de l’Audiovisual. Col·labora regularment amb diverses institucions en l’organització de tallers, cursos, seminaris i fòrums. Des de 2013 és Coordinadora de l’associació de guionistes EDAV Escriptors de l’Audiovisual Valencià. Col·labora amb l’Institut Valencià de Cultura impartint tallers de pitch per als guions subvencionats en les convocatòries d’ajudes d’aquest institut.
És promotora, membre fundador i membre de la junta directiva de l’Acadèmia Valenciana de l’Audiovisual.
Llicenciat en Comunicació Audiovisual a l’Escola Politècnica Superior de Gandia i Màster en postproducció digital per a cine i TV. També cursa estudis d’Art Dramàtic, Música i realitza el “Master Iberoamericano de Guión para Cine” a la UIMP. S’inicia en el cine com a Meritori amb la pel·lícula de producció alemanya “SOMMER HUNDE SÖHNE”, una Road Movie filmada a Alemanya, França, la costa mediterrània espanyola i el Marroc, país al qual tornaria per fer-se responsable del departament artístic a “MUSH PUSH”. Ha treballat principalment al teatre per a distintes companyies, com Teatre de l’Ull, Pluja Teatre o Maduixa Teatre, actuant a països com Brasil, Suïssa, Portugal, França, Alemanya, Holanda… Ha realitzat tot tipus de treballs artístics per a cine i tv: col·laborà en el disseny conceptual de caracterització a pel·lícules com “PIRATAS DEL CARIBE IV” o “RED LIGHTS”, com també en els decorats de “EL HOMBRE DE LAS MARIPOSAS”. Va ser realitzador durant l’any 2008 del programa de TV “TELEGRAFIES”. Ha produït curtmetratges i ideat escenografies per a teatre, curts i llargmetratges. Alguns dels seus curtmetratges com a director han rebut importants premis internacionals, como el guardó al millor curt en el Festival de Cine Pobre de Cuba; Expresión en Corto y Festival Kinoki (ambdós a Mèxic); millor curt, millor Direcció d’Art i millor Fotografia en l’Orlando Hispanic Film Festival (EE.UU.), Festival Nacional de Cine Independiente de Buenos Aires… El seu curtmetratge “LA VICTORIA DE ÚRSULA” va estar pre-seleccionat als premis Goya el 2011. El primer llargmetratge com a director arribà de la mà de la productora navarresa Cronopia Films: titulada “BLUE LIPS”, la pel·lícula ha estat realitzada entre 6 directores de distints països i s’estrenarà a l’actual edició de la SEMINCI de Valladolid. Com a director artístic, destaquen els seus treballs per a pel·lícules com “LUCAS” d’Àlex Montoya (nominat al Goya al millor curtmetratge), “LA BUENA FE” de Begoña Soler, o “EL AMOR NO ES LO QUE ERA” de Gabi Ochoa (pre-seleccionat al Goya 2014 a la millor direcció d’art). Va fundar les productores Lalomita Films S.L. i Dulces Sueños P.C., en la quals ha treballat prop de 10 anys realitzant tot tipus d’audiovisuals, editant spots o vídeos corporatius, disseny gràfic per a pel·lícules… Acaba d’estrenar al Festival Internacional de Cine Fantàstic de Madrid [NOCTURNA] el seu darrer treball com a director: “LA ROPAVEJERA”, un llargmetratge en el guió del qual ja s’ha trobat immers amb el guionista Joan Marimón. A dia d’avui, compagina la seva labor com a professor en escoles como ESCUELA DEL ACTOR, LABORATORIO DE GUIONISTAS VA, MASTER ANIMACIÓN UPV… amb el departament de grafisme al capdavant de l’estudi VIRTUAL ART, on produeix i realitza treballs de publicitat i grafisme. Acaba de rebre l’ajuda de CulturArts per a l’escriptura d’un llargmetratge d’animació titulat “CUCA Y EL NUEVO MUNDO” i es troba preparant el que serà el seu segon llargmetratge com a director, “EL DESENTIERRO”, protagonitzat per Leonardo Sbaraglia i distribuït per Filmax.